LENGVOJO AUTOMOBILIO (MIKROAUTOBUSO) PIRKIMO
 TECHNINĖ SPECIFIKACIJA

	Pirkimo objekto pavadinimas

	Lengvojo automobilio (mikroautobuso) pirkimas

	Pirkimo objekto aprašymas ir pirkimo objektui keliami reikalavimai (ketinamų pirkti prekių, paslaugų ar darbų savybės, kokybės reikalavimai)

	· Lengvasis automobilis (mikroautobusas) – 1 vnt. Automobilio rūšis – keleivinis lengvasis automobilis (mikroautobusas) M1. Sėdimų vietų skaičius (įskaitant vairuotoją) ne mažiau kaip 7 ir 2 sertifikuotos vietos pritaikytos neįgaliesiems, neįgaliųjų asmenų pervežimui neįgaliojo vežimėlyje.
· Perkamas lengvasis automobilis (mikroautobusas) turi būti pagamintas ne anksčiau kaip 2026 metai, atitikti Europos Sąjungos ir Lietuvos Respublikos teisės aktų reikalavimus bei būti tinkami registruoti Lietuvos Respublikoje. 
· Lengvasis automobilis (mikroautobusas) turi būti kairiarankio vairavimo, skirtas eksploatuoti Lietuvos Respublikos klimato sąlygomis.
· Lengvasis automobilis (mikroautobusas) pritaikytas neįgaliųjų asmenų pervežimui (su sumontuota specialia įranga leidžiančia lengvai, saugiai ir patogiai įkelti/iškelti ar įvežti/išvežti asmenis su judėjimo negalia neįgaliojo vežimėlyje).
· Tiekėjas privalo suteikti gamintojo garantiją lengvajam automobiliui (mikroautobusui) ir užtikrinti garantinį aptarnavimą Lietuvos Respublikos teritorijoje. Lengvasis automobilis (mikroautobusas) turi būti pristatytas pilnai paruoštas eksploatacijai.
· Kartu su pasiūlymu pateikiami nurodytų siūlomo automobilio parametrų pagrindimo dokumentai: gamintojo specifikacijos ir kiti lygiaverčiai dokumentai, įrodantys, kad siūlomo automobilio techninės savybės, įranga ir kiti reikalaujami parametrai atitinka techninėje specifikacijoje nustatytus reikalavimus.
· Tiekėjas įsipareigoja įregistruoti transporto priemonę VĮ ,,Regitra“ Marijampolės socialinės pagalbos centro vardu ne vėliau nei prekės perdavimo Marijampolės socialinės pagalbos centrui dieną. Marijampolės socialinės pagalbos centras įsipareigoja pateikti tiekėjui įgaliojimą įregistruoti automobilį ne vėliau kaip per 5 d. d. nuo pirkimo sutarties pasirašymo dienos.
· Į lengvojo automobilio (mikroautobuso)  kainą įskaitomi visi mokesčiai ir rinkliavos bei kitos išlaidos, susijusios su pirkimo sutarties vykdymu, transportavimo, transporto priemonės įregistravimo ir kitos su prekės tiekimu susijusios išlaidos, visos su dokumentų, kurių reikalauja perkančioji organizacija, rengimu ir pateikimu susijusios išlaidos ir kt. 
· Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais ,,arba lygiavertis“.
	Techninė charakteristika:

	Eil. Nr.
	Rodiklis, savybė
	Reikalavimai

	Bendrieji reikalavimai:

	1.
	Pagaminimo metai
	Automobilis naujas, neeksploatuotas, pagamintas ne anksčiau kaip 2026 metais.

	2.
	Automobilio klasė
	M1.

	3.
	Vairo padėtis
	Kairėje.

	4.
	Automobilio komplektacija
	Automobilio komplektacijoje turi būti teisės aktais nustatytus reikalavimus atitinkantys priklausiniai:
1) dokumentai:
- automobilio registracijos Marijampolės socialinės pagalbos centro vardu, liudijimas;
- eksploatavimo instrukcija lietuvių kalba ir garantijos dokumentai (kuriuose nurodytas garantinio aptarnavimo periodiškumas, garantinio aptarnavimo atlikėjai ir jų kontaktiniai duomenys);
- vaistinėlė;
- gesintuvas;
- avarinio stovėjimo ženklas;
- šviesą atspindinti liemenė;
- kėliklis (domkratas);
- įrankių komplektas ratams pakeisti;
- transportavimo kilpa.




		Variklis:

	5.
	Galia
	Ne mažiau kaip 120 kW.

	6.
	Vidutinės energijos sąnaudos 
	Ne didesnės nei 35 kWh / 100 km.

	7.
	Degalų rūšis
	Elektra.

	8.
	Nuvažiuotas atstumas su pilnai pakrautu akumuliatoriumi
	Ne mažiau kaip 200 km.

	Transmisija:

	9.
	Transmisija
	Automatinė

	10.
	Pavara
	Visų varančiųjų ratų sistema arba priekinių varomųjų ratų sistema arba galinių varomųjų ratų sistema

	Vairo mechanizmas:

	11.
	Vairo kolonėlė
	Reguliuojama vairo padėtis.

	12.
	Daugiafunkcinis vairas
	Turi būti.

	13.
	Elektrinis vairo stiprintuvas
	Turi būti.

	Kėbulas ir jo dydis:

	14.
	Durys
	-šoninės slankiosios durys keleiviams patekti į automobilio saloną;
- vairuotojo ir priekinio keleivio durys;
- galinės durys, užtikrinančios patogų ir saugų neįgaliojo vežimėlio su jame sėdinčiu asmeniu patekimą į automobilio saloną;
- galinės durys turi atsidaryti ne mažesniu kaip 180° kampu arba būti pakeliamos į viršų, sudarant pakankamą angą neįgaliojo vežimėlio įkėlimo ir iškėlimo įrangai;
-  galinių durų konstrukcija ir angos matmenys turi būti pritaikyti naudojamam neįgaliojo vežimėlio keltuvui bei užtikrinti saugų ir netrukdomą jo naudojimą.

	15.
	Sėdimų vietų skaičius
	Ne mažiau kaip 7 sėdimos vietos, įskaitant vairuotojo vietą, ir 2 sertifikuotos vietos asmenims su negalia, skirtos jų vežimui neįgaliųjų vežimėliuose, užtikrinant saugų vežimėlių ir juose esančių asmenų tvirtinimą.

	16. 
	Salono aukštis ir plotis
	Ne mažiau kaip 175 cm.

	17.
	Stiklai
	Keleivių salone turi būti įrengti šoniniai stiklai (šoniniai keleivių salono langai) abiejose transporto priemonės pusėse.

	18.
	Pertvaros
	Tarp vairuotojo ir keleivių salono neturi būti įrengta pertvara, skirianti vairuotoją nuo keleivių.

	Padangos ir ratai:

	19.
	Atsarginis ratas
	Turi būti arba pradurtos padangos taisymo komplektas.

	20.
	Padangos
	Ant automobilio turi būti sumontuotos universalios (demisezoninės) padangos, kurios privalo atitikti aukščiausios klasės (A klasė) padangoms taikomus išorinio riedėjimo triukšmo reikalavimus ir dviejų aukščiausių klasių (A arba B klasė) padangoms taikomą riedėjimo varžos koeficientą (darantį įtaką energijos vartojimo efektyvumui), nustatytą Europos Parlamento ir Tarybos reglamente (ES) 2020/740 (231), kurį taip pat galima patikrinti Europos gaminių energijos vartojimo efektyvumo ženklinimo duomenų bazėje (EPREL).         

	21.
	Lengvojo lydinio ratlankiai arba lygiaverčiai ratlankiai
	Nemažesni nei 17 colių.

	Stabdžių sistema:

	22.
	ABS su EBA
	Turi būti.

	23.
	Stabilumo kontrolės sistema (ESP)
	Turi būti.

	24.
	Avarinio stabdymo stiprintuvas
	Turi būti.

	25.
	Aktyvaus stabdymo mieste sistema
	Turi būti.

	Elektrinė sistema:

	26.
	Dienos šviesos lempos
	Turi būti automatiškai įsijungiančios dienos šviesos LED žibintai.

	27.
	Automobilio žibintai
	Turi būti LED žibintai.

	Įranga ir priedai:

	28.
	Šoniniai išoriniai veidrodėliai
	Turi būti:
- šildomi;
- elektra valdomi.

	29.
	Vidaus įranga
	Turi būti:
- įrengta automatinė oro kondicionavimo sistema;
- įrengtos neįgaliųjų vežimėlių tvirtinimo sistemos, skirtos saugiam vežimėlių tvirtinimui transporto priemonėje;
- keleivių salono galinėje dalyje, arčiausiai galinių durų, turi būti įrengtos 2 neįgaliųjų vežimėlių vietos, išdėstytos viena paskui kitą išilgai automobilio, sudarančios galimybę saugiai vežti asmenis, sėdinčius savo neįgaliųjų vežimėliuose.
- neįgaliųjų vežimėlių vietos turi būti įrengtos vienoje automobilio salono pusėje, o šalia jų turi būti įrengtos sėdimos keleivių vietos, skirtos lydintiems asmenims;
- sėdimos vietos šalia neįgaliųjų vežimėlių vietų turi sudaryti galimybę lydinčiam asmeniui būti šalia vežimėlyje esančio keleivio ir prireikus suteikti jam pagalbą;
- abi neįgaliųjų vežimėlių vietos turi būti aprūpintos vežimėlių ir juose sėdinčių keleivių tvirtinimo bei saugos sistemomis, užtikrinančiomis saugų transportavimą;
- asmens su negalia ir neįgaliojo vežimėlio tvirtinimo sistemos turi atitikti ISO 10542 standarto arba lygiaverčio standarto reikalavimus;
- transporto priemonė turi būti pateikta su galiojančiais dokumentais, patvirtinančiais jos pritaikymą ir tinkamumą asmenims su negalia vežti;
-  visa asmenims su negalia vežti skirta įranga turi atitikti arba viršyti taikomus ISO 10542 arba lygiaverčių standartų minimalius saugos reikalavimus.
- Keleivių sėdimų vietų išdėstymas turi atitikti techninės specifikacijos reikalavimus. Pridedama nuotrauka pateikiama kaip iliustracinis (pavyzdinis) keleivių sėdimų vietų išdėstymo pavyzdys (priedas Nr. 1).

	30.
	Salono šildymas ir vėdinimas
	Turi būti oro kondicionierius (vairuotojo, keleivio ir galinės zonos).

	31.
	Saugos oro pagalvės
	Turi būti ne mažiau kaip 5 saugos oro pagalvės, saugančios tiek vairuotoją, tiek keleivius.

	32.
	Saugaus greičio palaikymo sistema
	Turi būti.

	33.
	Garso sistema, multimedija
	Turi būti:
- gamyklinis multimedijos centras;
- nemažiau 4 garsiakalbiai;
- navigacija;
- bluetooth laisvų rankų telefoninė įranga;
- USB jungtis (ne mažiau kaip 1).

	34.
	Parkavimo sistema
	Turi būti parkavimo jutikliai automobilio priekyje ir gale.

	35.
	Galinio vaizdo kamera
	Turi būti.

	36.
	Automatiniai priekiniai stiklo valytuvai su lietaus jutikliu
	Turi būti.

	37.
	Keltuvas neįgaliojo vežimėliui
	Turi būti:
- automobilio galinėje dalyje turi būti sumontuotas visiškai automatinis hidraulinis keltuvas, skirtas asmenims su negalia vežti neįgaliųjų vežimėliuose;
- keltuvo platforma turi būti vientisa, pagaminta iš neslystančios medžiagos;
- keltuvo platformos kraštuose turi būti įrengti apsauginiai kraštiniai atitvarai, užtikrinantys vežimėlio stabilumą ir saugų naudojimą;
- keltuvas turi būti valdomas nuotoliniu pulteliu ir (arba) valdymo mygtukais;
- turi būti numatyta avarinio mechaninio valdymo galimybė, leidžianti keltuvą avariniu atveju mechaniškai išskleisti ir suskleisti;
- keltuvo keliamoji galia turi būti ne mažesnė kaip 400 kg;
- keltuvo platformos matmenys ir konstrukcija turi būti pritaikyti konkrečiam transporto priemonės modeliui ir jos galiniams matmenims;
- keltuvo platformos plotis turi būti ne mažesnis kaip 86 cm.


	Kiti prietaisai:

	38.
	Monitoringo sistema
	Turi būti kompiuterinė automobilio gedimų informavimo, diagnostikos ir vairuotojo informacinė sistema.

	39.
	Padangų slėgio kontrolės sistema
	Turi būti.

	Apsaugos sistema:

	40.
	Nuotolinis centrinis užraktas
	Turi būti.

	41.
	Apsaugos sistema, atitinkanti reikalavimus KASKO draudimui
	Turi būti.

	42.
	Imobilizavimo sistema su kintamu kodu
	Turi būti.

	Automobilio garantija ir techninė priežiūra

	43.
	Garantija automobiliui
	Ne mažiau kaip 36 mėn. arba ne mažiau 100 tūkst. km ridos.

	44.
	Garantija papildomai įrangai
	Papildomai sumontuotai įrangai, skirtai asmenims su negalia vežti jų neįgaliųjų vežimėliuose, turi būti suteikiama ne trumpesnė kaip 36 mėnesių garantija.

	45.
	Papildomos sąlygos
	Į automobilį įdiegus telemetrinę kontrolės sistemą, ji neapriboja ir nepanaikina automobilio garantijos.

	46.
	Garantinė ir techninė apžiūra
	Pardavėjas arba jo įgaliotas atstovas privalo užtikrinti automobilio gamintojo nustatytą techninę priežiūrą ir garantinį aptarnavimą savo arba įgalioto autoserviso patalpose. Autoservisas turi būti įsikūręs ne didesniu kaip 100 km atstumu nuo automobilio pristatymo vietos. Jei artimiausias įgaliotas autoservisas yra nutolęs daugiau kaip 100 km, pardavėjas savo lėšomis privalo užtikrinti automobilio nugabenimą į autoservisą ir jo grąžinimą po aptarnavimo.

	47.
	Kėbulo garantija nuo kiauryminio prarūdijimo
	Ne mažiau kaip 6 metai.

	Aplinkosauginiai reikalavimai:

	48.
	Minimalūs aplinkos apsaugos kriterijai
	elektromobilis yra varomas elektra, teršalų į aplinką neišmetama.





	Pirkimo objekto kiekis ar apimtys (atsižvelgiant į visą pirkimo sutarties trukmę su galimais pratęsimais)

	Lengvasis automobilis (mikroautobusas) – 1 vnt.

	Prekių pristatymo, paslaugų suteikimo ar darbų atlikimo terminai

	Lengvasis automobilis (mikroautobusas) turi būti pristatyta per 9 mėnesių laikotarpį nuo pirkimo sutarties įsigaliojimo dienos iš anksto su Perkančiąja organizacija suderintu laiku. Dėl nenumatytų nuo tiekėjo nepriklausančių aplinkybių, lengvojo automobilio (mikroautobuso)  pristatymo terminas gali būti pratęstas 1 mėnesiui. 
Prekės pristatymo vieta: Bažnyčios g. 19, Marijampolė.











Techninės specifikacijos priedas Nr. 1 – Pavyzdinis keleivių sėdimų vietų išdėstymas.

